અશ્વિની નક્ષત્રમાં આસો માસ હોય છે. આપણા દરેક માસનું નામ જે તે નક્ષત્ર ઉપરથી પડ્યું છે. કૃતિકા ઉપરથી કારતક, મૃગશીર્ષ ઉપરથી માગશર, પુષ્પ ઉપરથી પોષ, મઘા ઉપરથી મહા, પૂ.ફાલ્ગુની ઉપરથી ફાગણ, ચિત્રા ઉપરથી ચૈત્ર, વિશાખા ઉપરથી વૈશાખ, જયેષ્ઠા ઉપરથી જેઠ, પૂર્વાષાઢા ઉપરથી અષાઢ, શ્રવણ ઉપરથી શ્રાવણ, પૂર્વાભાદ્રપદ ઉપરથી ભાદરવો તથા અશ્વિની ઉપરથી આસો. આસો એટલે પ્રકાશથી ઝળહળ થતો અનેરો માસ. આ માસ દરમિયાન તમને સર્વત્ર પ્રકાશ, પ્રકાશ, પ્રકાશ જોવા મળશે.